Autódromo Internacional do Algarve

Autódromo Internacional do Algarve, tiež známy ako Algarve International Circuit alebo Portimão Circuit, je pretekársky okruh ležiaci pri mestečku Portimão, v regióne Algarve na juhu Portugalska. Doteraz bol dvakrát dejiskom Veľkej ceny Portugalska v rámci Majstrovstiev sveta Formuly 1.

 Charakteristika trate a história 
Okruh navrhnutý portugalským architektom Ricardom Pinom bol postavený v roku 2008. Stavebné náklady dosiahli zhruba 195 miliónov eur. Pretekárska trať sa vyznačuje častými prevyšeniami a viacerými neprehľadnými zákrutami. Na rozdiel od väčšiny moderných okruhov vsadili architekti na štrkové výbehové zóny. Celkovo má trať 16 možných konfigurácií.AUTO, MOTOR UND SPORT: Streckenrundgang Algarve Circuit Portimão  Die erste Runde Achterbahn (po nemecky)

Ako prvé podujatie sa v Portimãu konali preteky Majstrovstiev sveta Superbikov v roku 2008. V roku 2010 sa uskutočnili na pretekárskej dráhe zimné testovacie jazdy Formuly 1 a v sezóne 2020, ktorá bola značne ovplyvnená pandémiou COVID-19, napokon zavítala Kráľovná motoršportu aj na preteky do regiónu Algarve.FORMULA1.COM: Formula 1 adds Portimao, Nurburgring and 2-day event in Imola to 2020 race calendar (po anglicky) V tom istom roku debutovala taktiež séria MotoGP na tejto trati.MOTORSPORT-TOTAL.COM: Bestätigt  MotoGP-Saisonfinale 2020 erstmals in Portimao in Portugal (po nemecky) 2021 sa vrátili obidve série do Portimãa.

 Výsledky pretekov Formule 1 
 #  Sezóna  Víťaz  Druhý  Tretí  Pole position  Najrýchlejšie kolo  Celková dĺžka  Kolá  Ø rýchlosť  Dátum  Veľká cena 1 2020 Lewis Hamilton (Mercedes) Valtteri Bottas (Mercedes) Max Verstappen (Red Bull-Honda) Lewis Hamilton (Mercedes) Lewis Hamilton (Mercedes) 305,91 km (1:29:56,828 h) 66 204,671 km/h 25. október 2020 Portugalska 2 2021 Lewis Hamilton (Mercedes) Max Verstappen (Red Bull-Honda) Valtteri Bottas (Mercedes) Valtteri Bottas (Mercedes) Valtteri Bottas (Mercedes) 305,91 km (1:34:31,421 h) 66 194,761 km/h 2. máj 2021

 Referencie 

 Iné projekty 

Kategória:Okruhy Formuly 1
Kategória:Motoršport v Portugalsku
Kategória:Okruhy MotoGP